Joseph Laurent Philippe

Joseph Laurent Philippe, SCI (født 3. april 1877 i Rollingergrund i utkanten av hovedstaden i storhertugdømmet Luxembourg; død 21. oktober 1956 i Luxembourg) var en luxemburgisk katolsk ordensgeistlig og fra 1935 til 1956 biskop av Luxembourg.

Liv og virke

Prest
Joseph Laurent Philippe ble presteviet 28. mai 1904. Den 20. januar 1926 ble han generalsuperior for Jesu-Hjerte-prestenes kongregasjon.

Hjelpebiskop i Luxembourg
Den 25. april 1935 utnevnte pave Pius XI ham til titulærbiskop i Luxembourg. Han ble bispeviet av kardinal Francesco Marchetti Selvaggiani den 9. juni samme år i Roma. Medkonsekrerende var     kurieerkebiskop Giuseppe Pizzardo og biskop Paul Bouque SCI, apostolisk vikar av Foumban i Fransk Kamerun.

Biskop av Luxembourg
Den 9. september 1935 ble han biskop av Luxembourg.  

Under hans embedstid ble katedralen i Luxembourg utvidet i perioden 1935 til 1938.

To år etter ble landet okkupert og annektert av Det tredje rike. Storherttugen og regjeringen tok tilflukt i London og forsøkte å organiserer motstandsarbeidet derfra.

Personlig konfronterte ikke biskop Philippe de tyske okkupanter, for ikke å sette på spill kirkens religiøse liv og sosiale virke, som allerede var blitt innskrenket ved den tyske innmarsjen. Men han unngikk enhver kontakt med de tyske myndigheter, og foretok forberedelser for den eventualitet at kirken skulle bli uten ham som leder. Kirken ble mer og mer presset ut av offentligheten av de tyske myndigheter; kristne organisasjoner ble oppløst, religiøs undervisning og katolske skoler ble forbudt, og ordenssamfunnene ble fratatt sine eiendommer. Bispedømmeorganisasjonen ble på den annen side den eneste intakte luxemburgske institusjonen under krigen. 

En tredel av bispedømmets kirker og kapeller ble ødelagt under Andre verdenskrig, særlig i månedene ved årsskiftet 1944/1945. 

Etter Luxembourgs frigjøring tok biskop Philippe fatt på arbeide med å gjenoppbygge de katolske institusjoner.

Fra 14. mai 1949 hadde han en koadjutorbiskop, Léon Lommel, ved sin side.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Francesco Marchetti Selvaggiani (1871-1951) *1918
 Biskop Joseph Laurent Philippe (1877-1956) *1935

Ltiteratur 
 
 P. Robert Quardt (SCJ), "Für eure Seelen" - Leben und Werk des Bischofs Joseph Philippe von Luxemburg; Kanisius Verlag, CH - Freiburg, D - Konstanz/Baden an D - München, 1958; 236 S. (ill.).
 Lenertz, M., Muller, J-Cl., 1991, Les Évêques/Archevêques de Luxembourg, Lignes agnatiques, jalons biographiques et armoiries. Annuaire - A.L.G.H.

Referanser 

Luxembourgske katolske biskoper
Jesu Hjerte-fedre
Luxembourgske medlemmer av katolske ordener
Linjen Rebiba
Personer fra byen Luxembourg